- Ես հակված եմ ընդունելու արտգործնախարարի կարծիքը, եւ ինչ վերաբերվում է ամերիկյան կողմի ճնշումներին, չեմ կարող ասել, որ այդտեղ որեւէ ճնշում կա: Ընդհակառակը, նույն Հոգլանդը մի քանի օր առաջ հարցազրույց էր տվել, որտեղ շատ կարեւորել էր եւ անհրաժեշտ էր համարել Վիեննայի եւ Սանկտ Պետերբուրգի պայմանավորվածությունների իրականացումը: Մեկ անգամ չէ, որ համանախագահ երկրները նշել են, որ անհրաժեշտ է Վիեննայի եւ Սանկտ Պետերբուրգի պայմանավորվածությունների իրականացումը: Մենք եւս ասում ենք, որ առանց Վիեննայի եւ Սանկտ Պետերբուրգի պայմանավորվածությունների իրականացման, որից փաստացի հրաժարվում է Ադրբեջանը, դժվար է ակնկալել որեւէ առաջընթաց: